67 minute: Maak jóú wêreld 'n beter plek | Maroela Media
Op 18 Julie word mense aangemoedig om 'n verskil te probeer maak in hulle omgewing of gemeenskap. Dit is na aanleiding van oudpres. Nelson Mandela se versoek aan die volgende generasie om die verantwoordelikheid van leierskap op hulle skouers te neem.
Mandeladag vra van elke persoon om 67 minute van sy of haar dag op te offer om 'n positiewe bydrae te lewer tot 'n beter Suid-Afrika. Dit fokus ook om vaardighede so te benut om volwaardige verandering te bring waar dit die nodigste is. Vanjaar se temas sluit die volgende in: voedselsekerheid, onderrig en geletterdheid, infrastruktuur en diensbaarheid.
Kom ons fokus nie net op dié omstrede leier nie, maar juis op die geleentheid wat so 'n dag bied. Elkeen van ons besit die vermoë om 'n ander persoon se lewe positief te beïnvloed. Dit vra net 'n bietjie van jou tyd en kreatiwiteit – hetsy 'n diens wat jy lewer, 'n skenking wat jy maak of self 'n vaardigheid wat jy aan iemand oordra.
Hier is 'n paar idees hoe jy betrokke kan raak:
Die Dierebeskermingsvereniging (DBV) het altyd vrywilligers nodig met 'n verskeidenheid projekte.
Die Kankervereniging van Suid-Afrika (Kansa) bied 'n verskeidenheid geleenthede om betrokke te raak.
'n Grootskaalse breimarathon word op 18 Julie gehou. Stuur gerus 'n e-pos na [email protected] vir meer besonderhede.
Besoek gerus dié webwerf vir nog idees.
Ag nee, ek is werklik telleurgesteld dat Maroelamedia mense aangemoedig het om Mandeladag te huldig. Dis blatante mensverering van een van ons volk se vyande. Dit grens aan afgodediens. Skande!